**Referat fra styremøte i FF-HiOA 30. januar 2017**

Til stede: Erik Dahlgren, Eldbjørg Schön, Mira Aaboen Sletten, Gyrid Vikøren, Anne-Catrine Wolden, Bennedichte Olsen, Inger Lise Neslein og Arve Angen (referent).

**Godkjenning av Innkalling og referat**

Innkallingen ble godkjent, og referat fra forrige styremøte ble godkjent.

**Idf-saker**

*3/2017 – Rektors orienteringer*

Det skal utvikles et meritteringssystem for undervisning i løpet av to år, noe vi synes virker positivt.

«Praksisprofessor» er ikke et begrep man kan bruke.

Meritteringssystemet kan være et tema for medlemsseminaret på Kiel-fergen. Hva bør være meritterende? Hva er kriteriene for god undervisning?

«Digitalt HiOA». Når det innføres nye systemer må det følges opp med involvering, opplæring og tilrettelegging for den enkelte ansatte, og det må settes av tilstrekkelig tid til dette.

*8/2017 – Kai*

Her må vi repetere det vi sa sist om Kai.

*9/2017 – Oppheving av seksjonsnivået i Avdeling for FoU.*

Dette er en kurant sak. Det blir som det skal være.

*12/2017 – Strategi 2024*

Finnes det en overordnet plan?

*14/2017 – Velferdsmidler HiOA-BiL*

Dette er ok for oss.

*15/2017 – Ressurs til tillitsvalgte*

Forslaget fra HR er altså en grunnressurs på 100 timer pr. studieår, noe som vil innebære et kraftig kutt i forhold til tidligere praksis. Det kan vi ikke godta.

Alle i styret må sende inn oversikt over tid brukt til tillitsvalgtarbeid i 2016 til Eldbjørg. Da kan vi legge oversiktene frem på idf-møtet, for å vise hvor tidkrevende og omfattende vervet som tillitsvalgt egentlig er.

**Faktorberegning av forelesninger**

Vi skal ha en kartlegging av hva som er praksis for fastsetting av faktorer på HiOA. Det kan ligge forskjellig saker inne i en faktor – den kan blant annet inneholde rapporter. Det er ulik praksis fra fakultet til fakultet, og mellom institutter. Vi kontakter PRU for å finne ut mer om beregningen av faktorene.

**Reise/møtevirksomhet FF-HiOA v. Mira**

På SVA mener de det er for mye reisevirksomhet i FF-HiOA. Det går med mye tid, det er dyrt og det er vanskelig å få satt av tid å bli med på alt – spesielt for småbarnsforeldre.

Det er forståelse for dette i styret. Men samtidig er det slik at det ikke er forventet at alle i styret kan delta på alle seminarene. Mange av seminarene våre har vi også fått ou-midler til, og de gis for at man skal reise bort.

Det at vi kan tilby våre medlemmer og tillitsvalgte kurs og seminarer, kan være positivt for rekrutteringen.

**Årsmøte 2017**

Vi bør vurdere å få med informasjon om ou-midlene i årsberetningen, siden det er mange som lurer på dette.

Vi må sende ut mail til alle medlemmene om de har forslag til saker til årsmøtet. Eldbjørg sender mail. Frist for å komme med forslag vil være 15. februar.

Styret godtok følgende forslag til endring av vedtektene:

«§5.2 Valgkomiteen forslag sendes ut til medlemmene senest 1 uke før årsmøtet.

Siste avsnitt i §5.2: På årsmøtet presenterer valgkomiteen sine forslag. Valget skjer på årsmøtet.»

Siste frist for innspill til arbeidsprogram og årsberetning er 1. mars.

**Orienteringssaker**

Det er foreløpig få påmeldte til Kiel og hurtigruta. Det er viktig at man hører med vara hvis man selv ikke kan stille.

**Eventuelt**

Sak om flytting av campus Kjeller til Lillestrøm. Vi må etterlyse på idf-møtet hvor det er blitt av medvirkningen, og i hvert fall sikre at den skjer fremover.